Diari Oficial de la Generalitat Valenciana


Sumari del DOGV 1708, del 23-01-1992 (1992/823704)

DECRET 5/1992, de 7 de gener, del Govern Valencià, pel qual s'acorda l'adscripció de diversos bens a l'Institut Valencià de Serveis Socials.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/01/07/5/dof/vci/html**

### Dades del document

Número de DOGV
:   1708

Data del DOGV
:   23-01-1992

Secció del DOGV
:   DISPOSICIONS GENERALS

Número del document
:   1992/823704


Data del document
:   07-01-1992

Organisme emissor
:   Conselleria d'Economia i Hisenda

Tipus de document
:   Decret

Decret 5/1992, de 7 de gener, del Govern Valencià, pel qual s'acorda l'adscripció de diversos béns a l'Institut Valencià de Serveis Socials.  
L'Institut Valencià de Serveis Socials ha sol·licitat, d'acord amb el que disposa l'article 45 de la Llei 3/1986, de 24 d'octubre, de Patrimoni de la Generalitat Valenciana, l'adscripció dels immobles següents:  
1. Casa situada a València, carrer de Colom, 80, composta de planta baixa que comprén una superfície de 7.054 pams valencians i que consta d'un despatx, cotxeres i quadres i habitacions per a porters i cotxers; un pis entresol, principal, dos segons, dos tercers i terrat.  
Figura inscrita en el Registre de la Propietat de València número 3, al tom 49, llibre 30 de la secció de Rodalies, foli 106, finca núm. 3.468, inscripció 1ª.  
2. Local comercial dúplex, compost de planta baixa que comprén una superfície de 280 m2 i un entresolat, situat a dins i en la part central de 90 m2, que forma part de l?edifici situat a València, carrer de Colom, 78.  
Figura inscrit en el Registre de la Propietat de València número 3, al tom 1.231, llibre 63 de la secció Russafa primera, foli 33, finca núm. 4.364, inscripció 2ª.  
Aquests immobles, com a béns de domini públic, es destinaran exclusivament a la prestació dels serveis públics en matèria de serveis socials.  
Per això, i d'acord amb el que disposa l'article 46 de la Llei 3/1986, de 24 d'octubre, de Patrimoni de la Generalitat Valenciana, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 7 de gener de 1992,  
DECRETE  
Article primer  
S'adscriuen a l?Institut Valencià de Serveis Socials els immobles que consten en l?Inventari de Béns i Drets de la Generalitat Valenciana amb els números A02/46/250/0308 i A02/46/250/0307, descrits anteriorment amb els números 1 i 2.  
Article segon  
Els immobles esmentats queden integrats en el domini públic de la Generalitat Valenciana com efectes a un servei públic.  
Article tercer  
L'Institut Valencià de Serveis Socials designarà un representant perquè concórrega amb el representant nomenat per la Direcció General de Tributs i Patrimoni a l'acte d'adscripció.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 7 de gener de 1992.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI